Det er sterk, og økende forekomst av osteokondrose (OC) og osteochondrosis dissecans (OCD/"løse benbiter") i rasen. OC/OCD antas å ha moderat til høy arvelighet. Det pågår et forskningsprosjekt ved NMBU på løse benbiter hos varmblodstraver og andre hesteraser, og det hypotiseres at genene som forårsaker dette, henger sammen med prestasjonsgenene som gir varmblodstraveren sin hurtighet. Dette kan forklare den sterke økningen i forekomst de siste 10-15 år.